钦定古今图书集成/理学汇编/文学典/第088卷 > 林泉生
## 钦定古今图书集成/理学汇编/文学典/第088卷 > 林泉生

按《福建通志》：“泉生，字清源，永福人。天历中进士，授福
清州同知，转泉州经历、漳州推官，擢知福清州，累官
翰林待制、行省郎中，为翰林直学士，知制诰，卒谥文
敏。泉生邃于《春秋》，工诗文，多权略，有将帅才。前后在
福清，屡建武功，始为同知。适山海寇充斥，悉以计”
之。及为守，会红巾寇连江，帅府檄泉生御之。乃创保
甲，置屯栅，立诛盐丁谋乱者七人，捕杀长乐谋为内
应者三十馀人，先发制之，贼遂惊溃。又善听讼，悉物
情。在泉州，民负酒税，系者多瘐死。泉生至，悉破械出
之，令船商私酿者代偿。司理漳州畬洞，相戒勿犯。福
清俗多好杀，孤幼诬讼求贿，泉生立连逮亲邻法，民
自是不敢犯。所著有《春秋论断》及《觉是集》行于世。